ai4bharat/Pralekha huggingface dataset:
సాంఘిక న్యాయం, మరియు సాధికారత మంత్రిత్వ శాఖ
నేషనల్ సఫాయి కరంచరీస్ ఫైనాన్స్అండ్ డెవలప్మెంట్ కార్పొరేషన్ అవగాహన కార్యక్రమాలు
నేషనల్ సఫాయి కరంచరీస్ ఫైనాన్స్అండ్ డెవలప్మెంట్ కార్పొరేషన్ అమలు చేస్తున్న పథకాలు ప్రచారం చేయడానికి , పారిశుధ్య కార్మికులు, , వ్యర్థాలను ఏరుకుని జీవిస్తున్న వారు, వీధులు, మరుగుదొడ్లు శుభ్రం చేస్తున్నవారు మరియు వారిపై ఆధారపడి జీవిస్తున్న వారికి సంస్థ అమలు చేస్తున్న వివిధ పథకాలపై అవగాహన కల్పించడానికి , నేషనల్ సఫాయి కరంచరీస్ ఫైనాన్స్అండ్ డెవలప్మెంట్ కార్పొరేషన్ కింది కార్యక్రమాలనుఅమలు చేస్తోంది.
ఎ . అవగాహన శిబిరాలు: - నేషనల్ సఫాయి కరంచరీస్ ఫైనాన్స్అండ్ డెవలప్మెంట్ కార్పొరేషన్ అమలు చేస్తున్న పథకాల గురించి లక్ష్య బృందానికి అవగాహన కల్పించడానికి,పథకాల ప్రయోజనాలు పొందేలా వారిని ప్రోత్సహించడానికి అవగాహన శిబిరాలు నిర్వహిస్తున్నారు. అవగాహన శిబిరాలను నిర్వహించడం కోసం ప్రతి అవగాహన శిబిరానికి రూ.30,000/- వరకు నేషనల్ సఫాయి కరంచరీస్ ఫైనాన్స్అండ్ డెవలప్మెంట్ కార్పొరేషన్ చెల్లిస్తోంది.
బి. రుణ మేళాలు: వివిధ పట్టణ స్థానిక సంస్థల పరిధిలో రుణ మేళాలు ఏర్పాటు చేయడం జరుగుతుంది. పధకాన్ని అమలు చేసే సంస్థలు కూడా కార్యక్రమంలో పాల్గొంటాయి. నేషనల్ సఫాయి కరంచరీస్ ఫైనాన్స్అండ్ డెవలప్మెంట్ కార్పొరేషన్ అమలు చేస్తున్న పథకాల కింద రుణం పొందడానికి గల అవకాశాలు, రుణ ప్రక్రియ తదితర అంశాలను గుర్తించిన లబ్ధిదారులకు రుణ మేళాల్లో వివరిస్తారు.
సి వర్క్షాప్లు: - ఎంఎస్ చట్టం, 2013 నిబంధనలు, సిబ్బంది శుభ్రం చేసే పనుల వల్ల జరిగే ప్రమాదాలు తగ్గించడానికి, ప్రమాదకర సంఘటనలు నిరోధించే అంశాలపై అవగాహన కల్పించడానికి నేషనల్ సఫాయి కరంచరీస్ ఫైనాన్స్అండ్ డెవలప్మెంట్ కార్పొరేషన్ వివిధ మునిసిపాలిటీలలో అవగాహన కార్యక్రమాలు, వర్క్షాప్లను కూడా నిర్వహిస్తుంది.
డి. . ప్రీయర్ లెర్నింగ్ ప్రోగ్రామ్  :- యాంత్రిక, మెరుగైన, సురక్షితమైన పారిశుద్ధ్య పద్ధతులపై సిబ్బందికి అవగాహన కల్పించడానికి నేషనల్ సఫాయి కరంచరీస్ ఫైనాన్స్అండ్ డెవలప్మెంట్ కార్పొరేషన్ గుర్తించిన లక్ష్య సమూహానికి 5 రోజుల శిక్షణ కార్యక్రమాలు నిర్వహిస్తోంది.
పైన పేర్కొన్న అంశాలతో పాటు వివిధ పథకాలపై అవగాహన కల్పించడానికి క్రింది కార్యక్రమాలు అమలు జరుగుతున్నాయి.
· కేంద్ర సామాజిక న్యాయం , సాధికారత మంత్రిత్వ శాఖ ద్వారా ఆకాశవాణిలో “సావర్తి జయయీన్ జీవన్ కి రాహెన్” కార్యక్రమాన్ని ప్రసారం చేస్తోంది.
· శిక్షణా సంస్థల ద్వారా శిక్షణ కార్యక్రమాల వివరాలతో కరపత్రాలు/బ్రోచర్ల పంపిణీ.
· శిక్షణ కార్యక్రమంలో నమోదు చేసుకునే విధంగా సిబ్బందిని ప్రోత్సహించడానికి బస్తీలు/నివాస ప్రాంతంలో శిబిరాలు నిర్వహించి అవగాహన కల్పించడం.
· మంత్రిత్వ శాఖ, కార్పొరేషన్ సోషల్ మీడియా హ్యాండిల్ , ప్రింట్ మీడియా ద్వారా సమాచారం/సృజనాత్మక వ్యాప్తి.
కార్యక్రమాలు అమలు చేస్తున్న సంస్థలు స్వయంగా వార్తాపత్రికలలో ప్రకటనలు, కరపత్రాలు, నోటీసు బోర్డులో నోటీసుల ద్వారా కార్పొరేషన్ పథకాల గురించి అవగాహన కల్పిస్తున్నాయి.
గత 5 సంవత్సరాలు మరియు ప్రస్తుత సంవత్సరంలో వివిధ అవగాహన కార్యక్రమాల కింద సాధించిన పురోగతి క్రింది విధంగా ఉంది: -
|
|
స.నెం.
|
|
విశేషాలు
|
|
సంఖ్యలు
|
|
1.
|
|
ఆరోగ్యం-అవగాహన శిబిరాలు
|
|
294
|
|
2.
|
|
రుణ మేళాలు
|
|
43
|
|
3.
|
|
వర్క్షాప్లు
|
|
1177
|
|
4.
|
|
ప్రియర్ లెర్నింగ్  గుర్తింపు

|
|
50118
సామాజిక న్యాయం మరియు సాధికారత మంత్రిత్వ శాఖ సహాయ మంత్రి శ్రీ ఎ. నారాయణస్వామి ఈరోజు లోక్సభలో ఒక ప్రసన్నకు లిఖితపూర్వకంగా ఇచ్చిన సమాధానంలో ఈ వివరాలు అందించారు.
ఉప రాష్ట్రపతి సచివాలయం
దేశ ప్రజలందరికీ శ్రీకృష్ణ జన్మాష్టమి శుభాకాంక్షలు తెలిపిన ఉపరాష్ట్రపతి
ఉప రాష్ట్రపతి శ్రీ ఎం.వెంకయ్య నాయుడు తన సందేశంలో ప్రజలందరికీ శ్రీకృష్ణాష్టమి శుభాకాంక్షలు తెలుపారు.
"పవిత్రమైన ఈ రోజున దేశ ప్రజలకు నా హార్థిక శుభాకాంక్షలు. శ్రీ మహావిష్ణువు ఎనిమిదో అవతారంగా శ్రీకృష్ణుడిని పూజిస్తూ జన్మాష్టమి జరుపుకుంటాం. శ్రీకృష్ణుడు బాలుడిగా ఉన్నప్పుడు వెన్న దొంగిలించడం, స్నేహితులతో ఆడుకోవడం, గోకుల ప్రజలను ఆటపట్టించడం, ధీరోదాత్తంగా జడివాన నుంచి గోకులాన్ని కాపాడటం, కాళీయమర్ధనం వంటివి ప్రాచీన కాలం నుంచి మన మనస్సులను కట్టిపడేశాయి. ఫలితాన్ని ఆశించకుండా కష్టపడి పని చేయాలంటూ శ్రీకృష్టుడు చెప్పిన 'భగవద్గీత' సమస్త మానవాళికి స్ఫూర్తి మంత్రం."
"కొవిడ్ కారణంగా ఈ ఏడాది పండుగలన్నీ ఇళ్లలోనే జరుపుకోవాల్సి వచ్చింది. ఏటా ఎల్లలు లేని ఉత్సాహంతో దేశవ్యాప్తంగా జరిగే ఈ వేడుకను ఈసారి నిరాడంబరంగా, మాస్కులు ధరించి, సామాజిక దూరం, వ్యక్తిగత శుభ్రత పాటిస్తూ జరుపుకోవాలి."
"మన విధులను సక్రమంగా నిర్వర్తిద్దామని, ధర్మమార్గాన్ని పాటిద్దామని ఈ పండుగ సందర్భంగా అంతా సంకల్పిద్దాం. ఈ పండుగ మన దేశానికి శాంతి, స్నేహం, సామరస్యం, శ్రేయస్సును తేవాలని ఆకాంక్షిస్తున్నా."
(Visitor Counter : 109
ఈశాన్య ప్రాంత అభివృద్ధి మంత్రిత్వ శాఖ
ఎనిమిది ఈశాన్య రాష్ట్రాలకు గాను అయిదు రాష్ట్రాలు కరోన రహితం; మిగిలిన మూడు రాష్ట్రాలలో గత కొన్ని రోజులుగా కొత్తగా కరోన పాజిటివ్ కేసులు లేవు: డాక్టర్ జితేందర్ సింగ్
మొత్తం ఎనిమిది ఈశాన్య రాష్ట్రాలకు గాను అయిదు కరోనా రహిత రాష్ట్రాలుగా ఉన్నాయని, మిగిలిన మూడు రాష్ట్రాలు కూడా గత కొన్ని రోజులుగా ఒక్క పాజిటివ్ కేసు కూడా నమోదు కాలేదని కేంద్ర ఈశాన్య ప్రాంత అభివృద్ధి శాఖ సహాయ మంత్రి , పీఎంఓ సహాయ మంత్రి, సిబ్బంది, ప్రజా సమస్యలు, పింఛన్లు, అణు ఇంధన, అంతరిక్ష వ్యవహారాల శాఖ మంత్రి డాక్టర్ జితేంద్ర సింగ్ వెల్లడించారు. ఈ మేరకు వీడియో కాన్ఫరెన్స్ ద్వారా ఉన్నత స్థాయి సమీక్ష నిర్వహించారు. నార్త్ ఈస్టర్న్ కౌన్సిల్  షిల్లాంగ్ నుండి సీనియర్ ప్రభుత్వ అధికారులు, వివిధ ప్రభుత్వ రంగ సంస్థల ప్రతినిధులు ఈశాన్య రాష్ట్రాల రీజినల్ అగ్రికల్చరల్ మార్కెటింగ్ కార్పొరేషన్ , ఈశాన్య రాష్ట్రాల హస్తకళ & చేనేత అభివృద్ధి కార్పొరేషన్ , ఈశాన్య రాష్ట్రాల అభివృద్ధి ఫైనాన్స్ కార్పోరేషన్ లిమిటెడ్ , కేన్, వెదురు టెక్నాలజీ సెంటర్  మొదలైనవి ఆయా ప్రదేశాల ఈ వీడియో కాన్ఫరెన్స్ లో పాల్గొన్నారు. సమీక్ష తర్వాత సమావేశ వివరాలను కేంద్ర మంత్రి మీడియాకి వివరించారు. గత ఆరు సంవత్సరాల్లో, ప్రధానమంత్రి నరేంద్ర మోడీ ఆధ్వర్యంలో, ఈశాన్య ప్రాంతం అభివృద్ధి ఒక పరివర్తన నమూనాగా అవతరించిందని ప్రస్తుత కోవిడ్ సంక్షోభం నేపథ్యంలో, ఇది సమర్థవంతమైన, క్రమశిక్షణ కలిగిన ఆరోగ్య నిర్వహణ నమూనాగా గోచరించిందని డాక్టర్ జితేంద్ర సింగ్ సంతృప్తి వ్యక్తం చేశారు.
5 ఈశాన్య రాష్ట్రాలైన సిక్కిం, నాగాలాండ్, అరుణాచల్ ప్రదేశ్, మణిపూర్ , త్రిపుర పూర్తిగా కరోనా రహితమైనవి కాగా అస్సాంలో 8, మేఘాలయలో 11, మిజోరాంలో ఒకటి చొప్పున కరోనా పాజిటివ్ కేసులను కలిగి ఉన్నాయని ఆయన చెప్పారు. ఇవి త్వరలోనే నెగటివ్ గా కాబోతున్నాయని అన్నారు. గత రాత్రి వరకు కొత్త కేసులు రాలేదని తెలిపారు. పరిపూర్ణ సమన్వయంతో పని చేసిన ఈశాన్య ప్రాంతంలోని రాష్ట్ర ప్రభుత్వాలు, వారి ముఖ్యమంత్రులు, ఈశాన్య ప్రాంతీయ అభివృద్ధి మంత్రిత్వ శాఖ , ఈశాన్య రాష్ట్రాల మండలి  అధికారులకు అభినందనలు చెప్పారు. వారి వల్లే ఇది సాధ్యమైందని కేంద్ర మంత్రి జితేంద్ర సింగ్ అన్నారు.
అంటువ్యాధులు, కరోనా సంరక్షణ, క్రిటికల్ కేర్, అప్గ్రేడెడ్ హెల్త్కేర్ నిర్వహణకు సంబంధించిన కొత్త ఆరోగ్య సంబంధిత ప్రాజెక్టుల కోసం మిజోరం, మేఘాలయ, అరుణాచల్ ప్రదేశ్, మణిపూర్ వంటి వివిధ ఈశాన్య రాష్ట్రాల నుండి ప్రతిపాదనలు వచ్చాయని డాక్టర్ జితేంద్ర సింగ్ తెలిపారు. ఈ ప్రాజెక్టు ప్రతిపాదనలకు ప్రాధాన్యత ఇస్తామని తెలిపారు. లాక్ డౌన్ కన్నా ముందే కరోనా సంబంధిత కార్యకలాపాల కోసం డోనెర్ మంత్రిత్వ శాఖ ప్రారంభ దశలోనే ఈశాన్య రాష్ట్రాల వద్ద రూ .25 కోట్ల నిధులు గ్యాప్ ఫండింగ్ గా ఉంచినట్లు ఆయన చెప్పారు.
ఇటీవల మినహాయింపు ప్రాంతాలలో ప్రధానంగా వెదురు సంబంధిత కార్యకలాపాలతో సహా వివిధ ఆర్థిక కార్యకలాపాల గురించి కూడా తాజా సమాచారాన్ని అధికారులు కేంద్ర మంత్రి శ్రీ జితేంద్ర సింగ్ కి ఈ సమావేశంలో వివరించారు.
(
ప్రధాన మంత్రి కార్యాలయం
మార్చి నెల 17వ తేదీ న ఎల్ బిఎస్ఎన్ఎఎ లో 96వ కామన్ ఫౌండేశన్ కోర్సు ముగింపుకార్యక్రమాన్ని ఉద్దేశించి ప్రసంగించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ మార్చి నెల 17వ తేదీ నాడు మధ్యాహ్నం 12 గంటల వేళ కు లాల్ బహాదుర్ శాస్త్రి నేశనల్ అకేడమి ఆఫ్ ఎడ్ మినిస్ ట్రేశన్  లో 96వ కామన్ ఫౌండేశన్ కోర్సు యొక్క ముగింపు కార్యక్రమాన్ని ఉద్దేశించి వీడియో కాన్ఫరెన్స్ మాధ్యమం ద్వారా ప్రసంగించనున్నారు. ఇదే కార్యక్రమం లో భాగం గా, మంత్రి కొత్త క్రీడా భవన సముదాయాన్ని ప్రారంభిస్తారు; ఇంకా, పునర్ నిర్మించినటువంటి హేపీ వేలీ కాంప్లెక్స్ ను కూడా దేశ ప్రజల కు అంకితం చేస్తారు.
ఎల్ బిఎస్ఎన్ఎఎ లోని తొంభై ఆరో ఫౌండేశన్ కోర్సు సరి కొత్త విద్య మరియు పాఠ్యక్రమం రూపకల్పన తో కూడిన మిశన్ కర్మయోగి యొక్క సిద్ధాంతాల ఆధారంగా రూపొందించినటువంటి ఒకటో కామన్ ఫౌండేశన్ కోర్సు. బ్యాచ్ లో శిక్షణ ఇవ్వడానికి ఉద్దేశించిన 16 సర్వీసుల కు చెందిన అధికారులు మరియు 3 రాయల్ భూటన్ సర్వీసుల కు కు చెందిన అధికారులు కలుపుకొని మొత్తం 488 మంది అధికారులు ఉన్నారు.
యువ వర్గం లోని సాహసిక మరియు సరికొత్తవైన ఆలోచన లతో తొణికిసలాడుతున్న ఉత్సాహాన్ని సాన పట్టేందుకు మిశన్ కర్మయోగి సిద్ధాంతాల ను ఆధారం చేసుకొని ఈ నూతన బోధన ప్రణాళిక ను రూపొందించడమైంది. ‘సబ్ కా ప్రయాస్’’ తాలూకు స్ఫూర్తి ని అలవరచేటందుకు పద్మ పురస్కారాల విజేతల తో ముఖాముఖి భేటీ అవకాశాన్ని కల్పించడం, గ్రామీణ భారతదేశం తాలూకు విస్తృతమైన అనుభవాన్ని గడించడం కోసం గ్రామాల సందర్శన కు తీసుకుపోవడం వంటి కార్యక్రమాల ద్వారా శిక్షణార్థి అధికారుల ను ఒక విద్యార్థి/పౌరుడు స్థాయి నుంచి ప్రజా సేవకులు గా పరివర్తన చెందించడం పైన శ్రద్ధ వహించడం జరిగింది. శిక్షణ లో ఉన్న అధికారులు మారుమూల గ్రామాల/ సరిహద్దు ప్రాంత గ్రామాల ప్రజల కు ఎదురవుతున్న సవాళ్ళు ఏమిటనేది అర్థం చేసుకోవడం కోసం ఆయా ప్రాంతాల ను సైతం సందర్శించారు. నిరంతర శ్రేణిబద్ధ విధానం లో శిక్షణ మరియు స్వీయ అనుభవం తో నేర్చుకోవడం అనే సూత్రాలకు అనుగుణం గా మాడ్యులర్ దృష్టికోణాన్ని తీర్చిదిద్దడం జరిగింది. ఆరోగ్య పరీక్షల కు అదనం గా, ‘పరీక్ష తాలూకు భారం తో సతమతం అయ్యే విద్యార్థుల’ ను ‘ఆరోగ్యవంతులైనటువంటి యువ స్ఫూర్తి ఉట్టిపడే సివిల్ సర్వెంట్’ గా మార్పు చెందేటట్లు చూడడానికి వారికి ఫిట్ నెస్ టెస్టుల ను కూడా నిర్వహించారు. మొత్తం 488 మంది శిక్షణ లో ఉన్న అధికారుల కు క్రావ్ మాగా తో పాటు ఇతర వివిధ క్రీడల లో ప్రాథమిక స్థాయి శిక్షణ ను ఇవ్వడమైంది.
ఆరోగ్య, కుటుంబ సంక్షేమ మంత్రిత్వ శాఖ
దేశంలో మూడోరోజు కూడా లక్షలోపు కొత్త కోవిడ్ కేసులు
60 రోజుల తరువాత చికిత్సలో ఉన్నవారు 12 లక్షల దిగువకు
28 రోజులుగా కొత్త కేసులకంటే కోలుకుంటున్నవారే ఎక్కువ కోలుకున్నవారిశాతం 94.77% కు పెరుగుదల
రోజువారీ పాజిటివిటీ 4.69%, 17 రోజులుగా 10% లోపు
దేశవ్యాప్తంగా 24 కోట్లకు పైగా టీకా డోసుల పంపిణీ
దేశవ్యాప్తంగా గత 24 గంతలలో 94,052 కొత్త కరోనా కే సులు నమోదయ్యాయి. ఈ విధంగా లక్షలోపు కేసులు నమోదవటం వరుసగా ఇది మూడో రోజు. కేంద్రంతో రాష్ట్రాలు, కేంద్రపాలిత ప్రాంతాలు కలసికట్టుగా సాగిస్తున్న కృషి ఫలితం ఇది.
చికిత్సలో ఉన్న కేసులు క్రమంగా తగ్గుదలబాటలో సాగటం స్పష్టంగా కనబడుతోంది. దేశంలో ప్రస్తుతం చికిత్సలో ఉన్న కరోనా బాధితుల సంఖ్య 11,67,952. అలా పది రోజులుగా ఈ సంఖ్య 20 లక్షలలోపే కొనసాగుతోంది. The గత 24 గంటలలో బాధితుల సంఖ్య నికరంగా 63,463 తగ్గుదల నమోదు చేసుకుంది. ప్రస్తుతం దేశంలోని పాజిటివ్ కేసులలో చికిత్సలో ఉన్నవారి వాటా 4% మాత్రమే.
కరోనా నుంచి కోలుకుంటున్నవారి సంఖ్య బాగా పెరుగుతూ ఉండటంతో కొత్త కేసులకంటే కోలుకుంటున్నవారే గత 28 రోజులుగా ఎక్కువ సంఖ్యలో నమోదవుతూ వస్తున్నారు. గత 24 గంటలలో 1,51,367 మంది కోలుకున్నారు. ఈ సంఖ్య అంతకు ముందురోజుకంటే 57,315 ఎక్కువ కావటం గమనార్హం.
ఈ కరోనా సంక్షోభం మొదలైనప్పటినుంచి ఇప్పటిదాకా 2,76,55,493 మంది కోవిడ్ నుంచి బైటపడ్దారు. గత 24 గంటలలో 1,51,367 మంది కోలుకున్నారు. దీనివలన మొత్తం కోలుకున్నవారి శాతం 94.77% కు చేరింది.
పరీక్షల సామర్థ్యం పెంచటంతో గత 24 గంటలలో 20,04,690 పరీక్షలు, దేశవ్యాప్తంగా 37,21,98,253 జరిగాయి. అదే సమయంలో వారపు పాజిటివిటీ క్రమంగా తగ్గుతూ 5.43% కి చేరింది. రోజువారీ పాజిటివిటీ 4.69% అయింది. గత 17బ్ రోజులుగా అది 10% లోపే ఉంటోంది.
దేశవ్యాప్తంగా ఈ రోజు ఉదయం వరకు 33,82,775 శిబిరాలద్వారా 24,27,26,693 డోసుల పంపిణీ జరిగింది.గత 24 గంటలలో 33,79,261 డోసులిచ్చారు. వాటి వివరాలు:
|
|
ఆరోగ్య సిబ్బంది
|
|
మొదటి డోస్
|
|
1,00,13,434
|
|
రెండో డోస్
|
|
69,13,017
|
|
కోవిడ్ యోధులు
|
|
మొదటి డోస్
|
|
1,64,77,374
|
|
రెండో డోస్
|
|
87,55,586
|
|
18-44 వయోవర్గం
|
|
మొదటి డోస్
|
|
3,39,45,647
|
|
రెండో డోస్
|
|
4,07,151
|
|
45-60 వయోవర్గం
|
|
మొదటి డోస్
|
|
7,33,84,090
|
|
రెండో డోస్
|
|
1,16,28,092
|
|
60 పైబడ్డవారు
|
|
మొదటి డోస్
|
|
6,16,62,400
|
|
రెండో డోస్
|
|
1,95,39,902
|
|
మొత్తం
|
|
24,27,26,693
ఆరోగ్య, కుటుంబ సంక్షేమ మంత్రిత్వ శాఖ
ఐవీఆర్ఎస్ ద్వారా ఆరోగ్య సేతు సేవలు మరింత విస్తృతం
ఫీచర్ ఫోన్ లేదా ల్యాండ్లైన్ ఉన్నవారి కోసం ఐవీఆర్ఎస్ సేవలు వృద్ధి
కొవిడ్-19 బారిన పడకుండా ఎప్పటికప్పుడు అందనున్న హెచ్చరికలు
కొవిడ్-19పై పోరాటంలో భాగంగా, భారత ప్రభుత్వం అనేక నివారణ చర్యలు చేపడుతోంది. రాష్ట్రాలు, కేంద్ర పాలిత ప్రాంతాల సహకారంతో వాటిని దేశవ్యాప్తంగా అమలు చేస్తున్నారు. 'ఆరోగ్య సేతు' పేరిట ప్రారంభించిన మొబైల్ అప్లికేషన్ వీటిలో ప్రముఖమైనది. కేంద్ర ఎలక్ర్టానిక్స్ మరియు ఐటీ మంత్రిత్వ శాఖ ఆరోగ్య సేతు యాప్ను రూపొందించింది. కరోనా వైరస్ సోకే ప్రమాదాన్ని తమంతట తాముగా ప్రజలు ఈ యాప్ను ఉపయోగించి తెలుసుకోవచ్చు. ఓ వ్యక్తి ఇతరులను కలుస్తున్న తీరు ఆధారంగా, అత్యాధునిక బ్లూటూత్ పరిజ్ఞానం, అల్గారిథంలు, కృత్రిమ మేధస్సును ఉపయోగించి వైరస్ సోకే అవకాశాలను ఇది లెక్కిస్తుంది. పౌరులందరూ ఆరోగ్య సేతు యాప్ను డౌన్లోడ్ చేసుకోవాలని ప్రభుత్వం సూచిస్తోంది. ఈ యాప్ కలిగిన వ్యక్తి కరోనా పాజిటివ్ ఉన్నవారిని కలిసినప్పుడు వెంటనే సమాచారం అందించేలా అప్లికేషన్ రూపొందించారు.
ఆరోగ్య సేతు యాప్ డౌన్లోడ్ చేసుకున్న వ్యక్తి కొన్ని ప్రశ్నలకు సమాధానాలు ఇవ్వాలి. కొవిడ్-19 లక్షణాలకు దగ్గరగా ఆ సమాధానాలు ఉంటే ఆ సమాచారం ప్రభుత్వానికి చేరుతుంది. వెంటనే తగిన చర్యలు తీసుకోవడానికి, అవసరమైతే ఐసోలేషన్ ప్రక్రియను ప్రారంభించడానికి ఇది ఉపయోగపడుతుంది. గూగుల్ ప్లే స్టోర్ , iOS యాప్ స్టోర్ లో యాప్ అందుబాటులో ఉంది. ఇది, 10 భారతీయ భాషలు, ఇంగ్లీషులో అందుబాటులో ఉంది.
ఇప్పటివరకు స్మార్ట్ ఫోన్లకే పరిమితమైన యాప్ను ఫీచర్ ఫోన్లు, ల్యాండ్లైన్ల కోసం కూడా వృద్ధి చేశారు. "ఆరోగ్య సేతు ఇంటెరాక్టివ్ వాయిస్ రెస్పాన్స్ సిస్టమ్" ను అందుబాటులోకి తెచ్చారు. ఈ సేవ దేశవ్యాప్తంగా అందుబాటులోకి వచ్చింది. ప్రజలు ఫీచర్ ఫోన్ లేదా ల్యాండ్లైన్ నుంచి 1921 టోల్ ఫ్రీ నంబర్కు మిస్డ్ కాల్ ఇస్తే, వెంటనే వారికి తిరిగి కాల్ వస్తుంది. ప్రజల ఆరోగ్యానికి సంబంధించిన సమాచారాన్ని ఈ కాల్ బ్యాక్ ద్వారా సేకరిస్తారు. ఆరోగ్య సేతు యాప్ సంబంధిత ప్రశ్నలు కాల్ బ్యాక్లో ఉంటాయి. తర్వాత, తమ ఆరోగ్య స్థితిపై ప్రజలు ఎస్ఎంఎస్లు, ఆరోగ్యాన్ని పదిలంగా కాపాడుకునేలా ఎప్పటికప్పుడు సమాచారాన్ని అందుకుంటారు. మొబైల్ అప్లికేషన్ తరహాలోనే ఐవీఆర్ఎస్ సేవలు 11 స్థానిక భాషల్లో అందుబాటులో ఉంటాయి. పౌరులు అందించిన సమాచారం ఆరోగ్య సేతు డేటాబేస్లో భాగం అవుతుంది. అక్కడ ఆ సమాచారాన్ని క్రోడీకరించి, పౌరులు తమ ఆరోగ్యాన్ని కాపాడుకునేలా హెచ్చరికలు పంపుతుంటారు.
COVID-19కు సంబంధించిన సాంకేతిక సమస్యలు, మార్గదర్శకాలు, సూచనలపై ప్రామాణిక, కొత్త సమాచారం కోసం https://www.mohfw.gov.in/ ను తరచూ చూస్తూ ఉండాలి.
కొవిడ్-19పై సాంకేతికపర సందేహాలు ఉంటే technicalquery.covid19[at]gov[dot]in కు, ఇతర సందేహాలు ఉంటే ncov2019[at]gov[dot]in కు ఈమెయిల్ చేయాలి. @CovidIndiaSeva ను ట్వీట్ల రూపంలోనూ సంప్రదించవచ్చు.
ఫోన్ చేయడం ద్వారా కూడా కొవిడ్-19కు సంబంధించిన సందేహాలు తీర్చుకోవచ్చు. కేంద్ర ఆరోగ్య మరియు కుటుంబ సంక్షేమ మంత్రిత్వ శాఖ హెల్ప్లైన్ నంబర్ +91-11-23978046 లేదా 1075 కు కాల్ చేయవచ్చు. ఇవి టోల్ ఫ్రీ నంబర్లు. https://www.mohfw.gov.in/pdf/coronvavirushelplinenumber.pdf లో అన్ని రాష్ట్రాలు, కేంద్ర పాలిత ప్రాంతాల హెల్ప్లైన్ నంబర్ల జాబితా అందుబాటులో ఉంది.
(Visitor Counter : 301
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
2020-21 ఖరీఫ్ మార్కెటింగ్ కాలంలో ఎంఎస్పి ఆపరేషన్లు
వరి సేకరణ గత సంవత్సరంతో పోలిస్తే 23% పెరుగుదలను చూపించింది
ప్రస్తుత ఖరీఫ్ మార్కెటింగ్ సీజన్  2020-21లో, మునుపటి సీజన్లలో చేసినట్లుగా, ప్రస్తుత ఎంఎస్పి పథకాల ప్రకారం ప్రభుత్వం తన ఎంఎస్పి వద్ద ఖరీఫ్ 2020-21 పంటలను రైతుల నుండి కొనుగోలు చేస్తోంది.
|
|
ఖరీఫ్ 2020-21 కోసం వరి సేకరణ పంజాబ్, హర్యానా, యుపి, టిఎన్, ఉత్తరాఖండ్, చండీగఢ్, జమ్ము కశ్మీర్, గుజరాత్, కేరళ రాష్ట్రాలు, యుటిలలో 24.4.2020 వరకు 144.59 లక్షల మిలియన్ టన్నుల వరిని కొనుగోలు చేశారు. గత ఏడాది ఈ కొనుగోలు 117.55 ఎల్ఎమ్టి ఉంది. ఇది 23% పెరుగుదల. మొత్తం 144.59 ఎల్ఎమ్టిల కొనుగోలులో, పంజాబ్ ఒక్కటే 95.20 ఎల్ఎమ్టిని అందించింది, ఇది మొత్తం సేకరణలో 65.84%.
12.41 లక్షల రైతులు ఇప్పటికే కొనసాగుతున్న కెఎంఎస్ సేకరణ కార్యకలాపాల నుండి లబ్ధి పొందారు, వీటి ఎంఎస్పి విలువమెట్రిక్ టన్నుకి రూ .18880 చొప్పున ఎంఎస్పి రేటుతో 27298.77 కోట్లు వీరికి లబ్ది చేకూరుస్తుంది.
|
|
ఇంకా, రాష్ట్రాల ప్రతిపాదన ఆధారంగా, ధర మద్దతు పథకం  కింద ఆంధ్రప్రదేశ్, తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తర ప్రదేశ్, ఒడిశా, రాజస్థాన్ రాష్ట్రాల కోసం ఖరీఫ్ మార్కెటింగ్ సీజన్ 2020 లో 45.10 ఎల్ఎంటి పప్పు ధాన్యాలు మరియు నూనె గింజలను సేకరించడానికి అనుమతి లభించింది. ఇంకా, ఆంధ్రప్రదేశ్, కర్ణాటక, తమిళనాడు మరియు కేరళ రాష్ట్రాలకు 1.23 ఎల్ఎమ్టి కొప్రా  కొనుగోలుకు అనుమతి ఇవ్వబడింది. రైతులు, సెంట్రల్ నోడల్ ఏజెన్సీలు రాష్ట్ర నామినేటెడ్ ప్రొక్యూర్ ఏజెన్సీల ద్వారా సంబంధిత రాష్ట్రాలు / యుటిలలో నోటిఫైడ్ హార్వెస్టింగ్ కాలంలో మార్కెట్ రేటు ఎంఎస్పి కంటే తక్కువగా ఉంటే ఇతర రాష్ట్రాలు / యుటిలకు, పప్పుధాన్యాలు, నూనెగింజలు మరియు కొప్రాలను పిఎస్ఎస్ క్రింద సేకరించే ప్రతిపాదనలను స్వీకరించినప్పుడు కూడా ఆమోదం లభిస్తుంది, తద్వారా ఈ పంటల ఎఫ్ఏక్యూ గ్రేడ్ సేకరణను 2020-21 సంవత్సరానికి నోటిఫైడ్ ఎంఎస్పి వద్ద రిజిస్టర్డ్ నుండి నేరుగా పొందవచ్చు.
24.10.2020 వరకు, ప్రభుత్వం తన నోడల్ ఏజెన్సీల ద్వారా 894.54 మెట్రిక్ టన్నుల పెసర్లు, మినుములను ఎంఎస్పి విలువ రూ .6.43 కోట్లు కలిగి ఉంది, తమిళనాడు, మహారాష్ట్ర మరియు హర్యానాలోని 871 మంది రైతులకు లబ్ది చేకూరింది. అదేవిధంగా, 5089 మెట్రిక్ టన్నుల కొప్రా  ఎంఎస్పి విలువ రూ.52.40 కోట్ల రూపాయలు కర్ణాటక, తమిళనాడులలో 3961 మంది రైతులకు లబ్ధి చేకూరింది. కోప్రా, మినుములు సంబంధించి, ప్రధాన ఉత్పత్తి చేసే చాలా రాష్ట్రాల్లో రేట్లు ఎంఎస్పి కంటే ఎక్కువగా ఉన్నాయి. ఖరీఫ్ పప్పుధాన్యాలు మరియు నూనెగింజలకు సంబంధించి ఆయా రాష్ట్రాలు నిర్ణయించిన తేదీ నుండి సంబంధిత రాష్ట్ర / యుటి ప్రభుత్వాలు సేకరణను ప్రారంభించడానికి అవసరమైన ఏర్పాట్లు చేస్తున్నాయి.
|
|
ఎంఎస్పి ఆధ్వర్యంలో పత్తి  సేకరణ కార్యకలాపాలు పంజాబ్, హర్యానా, రాజస్థాన్, మధ్యప్రదేశ్ రాష్ట్రాల్లో సజావుగా జరుగుతున్నాయి. 24.10.2020 వరకు రూ .104790.17 లక్షల విలువైన 353252 కాటన్ బేళ్లను సేకరించి 68419 మంది రైతులకు లబ్ధి చేకూర్చారు.
|
|
(
ఆయుష్
హోమియోపతి లో సంస్కరణలు
కేంద్రీయ హోమియోపతి మండలి పదవీకాలం 2018 మే 18వ తేదీ నుండి రెండేళ్ళ పాటు పొడిగింపు
హోమియోపతి సెంట్రల్ కౌన్సిల్  బిల్లు, 2019 కి ఆమోదం తెలిపిన మంత్రివర్గం
హోమియోపతి సెంట్రల్ కౌన్సిల్  బిల్లు, 2019 కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ప్రభావం:
ఈ బిల్లు కేంద్రీయ మండలి పునర్వ్యవస్థీకరణ కాలాన్ని ప్రస్తుతం ఉన్నటువంటి ఒక సంవత్సర కాలం నుండి రెండు సంవత్సరాల కు పెంచదలుస్తోంది. తద్వారా గవర్నర్ల బోర్డు పదవీకాలాన్ని మరొక సంవత్సరం పాటు పొడిగించేందుకు వీలవుతుంది. ఈ పొడిగింపు 2019 మే నెల 17వ తేదీ నుండి వర్తిస్తుంది.
ఇది కేంద్రీయ హోమియోపతి మండలి అధికారాలను వినియోగించుకోవడానికి, విధుల ను నిర్వహించడానికి సహాయకారి కాగలదు.
అమలు:
ఈ బిల్లు హొమియోపతి సెంట్రల్ కౌన్సిల్  ఆర్డినెన్సు, 2019 స్థానం లోకి రానుంది. దీనితో గవర్నర్ల బోర్డు పదవీకాలం మరొక సంవత్సరం పాటు పొడిగింపబడుతుంది.
పూర్వరంగం:
మండలి ని పునర్ వ్యవస్థీకరించేటంత వరకు కేంద్రీయ హొమియోపతి మండలి వ్యవహారాల బాధ్యత ను హోమియోపతి వైద్య విధానం లో పేరొందిన నిపుణులు, అర్హులైన హోమియోపతి వైద్యులు, ప్రముఖ పరిపాలకుల తో కూడిన గవర్నర్ల బోర్డు కు అప్పగించడం జరిగింది. హోమియోపతి రాష్ట్ర రిజిస్టర్లు నవీకరించకపోవడం, అదే కాలం లో సాధారణ ఎన్నికల కారణం గా సంవత్సరం లోపు కేంద్రీయ హోమియోపతి మండలి పునర్వ్యవస్థీకరణ జరగకపోవడం తో మండలి పదవీకాలాన్ని పొడిగించడం జరిగింది.
(
ఆరోగ్య, కుటుంబ సంక్షేమ మంత్రిత్వ శాఖ
బ్లాక్ ఫంగస్ పై వస్తున్న వివిధ నివేదికల నేపథ్యంలో రాష్ట్రాలు/కేంద్రపాలిత ప్రాంతాలకు లేఖ రాసిన కేంద్ర ప్రభుత్వం
ఫంగల్ ఇన్ఫెక్షన్ల నివారణ, నియంత్రణ కోసం ఆసుపత్రులలో సంక్రమణ నివారణ, నియంత్రణ-శానిటేషన్, పరిశుభ్రత విషయంలో పటిష్టమైన విధానాలు అనుసరించాలి
ప్రస్తుతం కొన్ని రాష్ట్రాలు, యుటిలు బ్లాక్ ఫంగస్ అనే ముకోర్మైకోసిస్ తో బాధపడుతున్న రోగుల సంఖ్య పెరుగుతున్నట్లు నివేదించాయి. ప్రస్తుతం కోవిడ్ కేసులు పెరగడం, ముకోర్మైకోసిస్ ఆందోళన కలిగించేలా పెరుగుతున్న ద్వితీయ శ్రేణిలో ఫంగల్ ఇన్ఫెక్షన్ల గురించి గమనించి, సంక్రమణ నివారణ, నియంత్రణ కోసం వారి సంసిద్ధతను, ఆసుపత్రులలో పరిశుభ్రత మరియు పారిశుధ్యం సమీక్షించాలని కేంద్ర ఆరోగ్య మంత్రిత్వ శాఖ అన్ని రాష్ట్రాలు / యుటిలకు సూచించింది.
కోవిడ్ ఆస్పత్రులు, ఇతర ఆరోగ్య సంరక్షణ సౌకర్యాలలో పటిష్టమైన సంక్రమణ నివారణ, నియంత్రణ పద్ధతులు ఉండేలా చర్యలను, విధానాలను చేపట్టాలని కేంద్ర ఆరోగ్య కార్యదర్శి అన్ని రాష్ట్రాలు, యుటిల ప్రధాన కార్యదర్శులు మరియు నిర్వాహకులకు రాసిన లేఖలో కోరారు.
హాస్పిటల్ ఇన్ఫెక్షన్ కంట్రోల్ కమిటీని సంస్థ అధిపతి లేదా నిర్వాహకుడిని చైర్పర్సన్గా నియమించాలి
సంక్రమణ నివారణ, నియంత్రణ నోడల్ అధికారిని నియమించాలి - ప్రధానంగా మైక్రోబయాలజిస్ట్ లేదా సీనియర్ ఇన్ఫెక్షన్ కంట్రోల్ నర్సు.
ఆరోగ్య సంరక్షణ సౌకర్యాలలో సంక్రమణ, నియంత్రణ కోసం జాతీయ మార్గదర్శకాలలో ఇచ్చిన మార్గదర్శకత్వం ప్రకారం, ఆసుపత్రి / ఆరోగ్య సదుపాయాలలో సంక్రమణ నివారణ నియంత్రణ  కార్యక్రమాన్ని సిద్ధం చేసి అమలు చేయాలి. .pdf).
వైరస్ ప్రసారం అయ్యే అవకాశం ఉన్న అన్ని మార్గాలపైన దృష్టి పెట్టేలా చర్యలు తీసుకోవాలని సూచించారు.
పరిసరాలను, ప్రాంగణాలను మరింత వెంటిలేషన్ తో కూడుకున్నవిగా చూడాలని సూచనలు చేస్తున్నారు.
ఆస్పత్రుల పరిశుభ్రత, డిస్ఇన్ఫెక్షన్, వాతావరణం పట్ల శ్రద్ధ పెంచాలి
వ్యర్థాల నిర్వహణ విషయంలో మార్గదర్శకాలను పాటించాలి 
రాష్ట్రాలు, కేంద్రపాలిత ప్రాంతాలకు పూర్తి సహకారం అందిస్తామని కేంద్ర ఆరోగ్య, కుటుంబ సంక్షేమ శాఖ స్పష్టం చేసింది.
ఉక్కు మంత్రిత్వ శాఖ
విస్తరణకు సంబంధించి తదుపరి దశకు వెళ్లడానికి కంపెనీ సిద్ధంగా ఉన్నట్లు కంపెనీ 49వ ఏజీఎంలో సెయిల్ ఛైర్మన్ చెప్పారు
ఉక్కు మంత్రిత్వ శాఖ పరిధిలోని స్టీల్ అథారిటీ ఆఫ్ ఇండియా లిమిటెడ్  49 వ వార్షిక సర్వసభ్య సమావేశం ఈరోజు వర్చువల్ విధానంలో జరిగింది. కంపెనీ ప్రధాన కార్యాలయం న్యూఢిల్లీ నుండి సమావేశానికి హాజరైన సెయిల్ ఛైర్మన్ శ్రీమతి సోమ మోండల్ ఈ సందర్భంగా వాటాదారులను ఉద్దేశించి ప్రసంగించారు. ఈ నేపథ్యంలో కంపెనీ షేర్హోల్డర్లకు సెయిల్కు సంబంధించిన కొన్ని ముఖ్యమైన సంఘటనలు / ముఖ్యాంశాలను ఛైర్మన్ నొక్కిచెప్పారు. సెయిల్కు ఎఫ్వై-21 ను 'గ్రోత్ అండ్ స్కేలింగ్ న్యూ హైట్స్' సంవత్సరంగా అభివర్ణిస్తూ, సెయిల్ తన అత్యధిక ఈబిఐటిడిఎ రూ.13740 కోట్లని ప్రకటించింది. ఇది సిపిఎల్వై కంటే 23% ఎక్కువ. లాభదాయకతను మెరుగుపరచడంలో సహాయపడిన అంశాలు, సెకండరీ ఉత్పత్తుల అధిక అమ్మకాలు, ఇనుప ఖనిజం అమ్మకం, ఇతర ముడి పదార్థాల తక్కువ వినియోగం, టెక్నో-ఆర్థిక పారామితులలో మెరుగుదల, దుకాణాలలో లాభం మరియు విడి వ్యయాలు, తగ్గిన విద్యుత్ ధరలు, వడ్డీ ఛార్జీల తగ్గింపు, ఇతరులలో అధిక డివిడెండ్ ఆదాయం మరియు ఫారెక్స్ ఎక్స్ఛేంజ్ లాభం. పన్నుకు ముందు లాభం  గత పదేళ్లలో అత్యధికంగా ఉంది.
కొనసాగుతున్న కోవిడ్ -19 మహమ్మారి కారణంగా కంపెనీ ఎదుర్కొంటున్న వివిధ సవాళ్లను ఉదహరిస్తూ ఈ మహమ్మారి ప్రభావాన్ని ఎదుర్కోవడానికి కంపెనీ తీసుకున్న చర్యల గురించి వాటాదారులకు తెలియజేయబడింది. ప్రో-యాక్టివ్ చర్యలు తీసుకోవడం ద్వారా కంపెనీ అన్ని రౌండ్ కార్యకలాపాలను కొనసాగించడానికి దాని ప్రణాళికలు మరియు వ్యూహాలను పునర్నిర్మించింది. వాటిలో కొన్నింటిని వివరిస్తూ సెయిల్ ఉప-ఆప్టిమల్ స్థాయిలో ఎక్కువ సంఖ్యలో సౌకర్యాలను నిర్వహించడానికి బదులుగా కార్యాచరణ సౌకర్యాలను సరైన వినియోగం చేసింది. వివిధ ఇన్పుట్ల కోసం వినియోగ స్థాయిని తగ్గించడం ద్వారా ఖర్చు తగ్గింపుతో పాటు, మూలధన మరమ్మతులు కూడా సాధ్యమైన చోట ముందే చేయబడ్డాయి. ఈ కష్ట సమయాల్లో కంపెనీ ఎగుమతులు, రైల్వేలకు పంపడం వంటి చర్యలు విక్రయాల పరిమాణాలను పెంచుతుంది. అయితే ఇది నిబద్ధతలను సమీక్షించడం ద్వారా మరియు ఇతర ఒప్పందాలను తిరిగి చర్చించడం ద్వారా నగదు ప్రవాహాన్ని తగ్గించింది.
కోవిడ్ -19 మహమ్మారికి వ్యతిరేక పోరాటంలో నేషన్ను భాగస్వామ్యం చేయడంలో కంపెనీ ముందు వరుసలో ఉందని శ్రీమతి మోండల్ తెలిపారు. కోవిడ్ -19 వ్యాప్తి నిర్వహణ కోసం సెయిల్ యాక్టివేట్ చేసిన స్కేల్ చేసిన ప్రతిస్పందన గురించి ఆమె వాటాదారులకు తెలియజేశారు. సెయిల్ చేపట్టిన వివిధ కార్యక్రమాలు ప్రసంగంలో హైలైట్ చేయబడ్డాయి:
- కోవిడ్ -19 మహమ్మారిని ఎదుర్కోవడం మరియు సెకండ్ వేవ్లో సౌకర్యాలను పెంచడానికి వైద్య మౌలిక సదుపాయాల అభివృద్ధి. ఐదు ఇంటిగ్రేటెడ్ స్టీల్ ప్లాంట్ ప్రదేశాలలో సెయిల్ ఆసుపత్రుల ఏర్పాటు. మొదట్లో కోవిడ్ -19 రోగుల కోసం మొత్తం పడకలలో 10% లేదా 330 పడకలను కేటాయించాయి. అనంతరం ఆక్సిజన్ సదుపాయం ఉన్న 1000 కోవిడ్ -19 పడకలకు ఆ సంఖ్య పెంచబడింది
- వివిధ ప్లాంట్ పరిసరాల్లో ప్లాంట్ల నుండి నేరుగా సరఫరా చేయబడిన గ్యాస్ ఆక్సిజన్ సౌకర్యాలతో కోవిడ్ కేర్ యూనిట్లను ఏర్పాటు చేయడం
- సంబంధిత రాష్ట్ర ప్రభుత్వాల సమన్వయంతో సెయిల్ ఆసుపత్రులలో ఆర్ఏటి, ఆర్టీ పీసీఆర్, ట్రూ-నాట్ వంటి కోవిడ్ -19 పరీక్షా సౌకర్యాలను అభివృద్ధి చేయడం
- కోవిడ్ -19 సంక్రమణ పెరుగుదలను అరికట్టడానికి పలు కార్యక్రమాలను ఏర్పాటు చేయడంతో పాటు వివిధ రాష్ట్రాలకు ఇప్పటి వరకు 1 లక్ష మెట్రిక్ టన్నుల లిక్విడ్ మెడికల్ ఆక్సిజన్  సరఫరా చేయడం జరిగింది.
సెయిల్ ప్రారంభం నుండి జాతీయ ప్రాముఖ్యత మరియు వ్యూహాత్మక ప్రాముఖ్యత కలిగిన పెద్ద ప్రాజెక్టుల నుండి అతిచిన్న రిటైల్ వినియోగదారుల వరకు ఉక్కును సరఫరా చేయడం ద్వారా దేశ నిర్మాణానికి దోహదపడుతుందని ఈ సందర్భంగా పేర్కొనవచ్చు.
ప్రధాన మంత్రి కార్యాలయం
ఎస్ సిఒ సమిట్ కుహాజరవడం కోసం సమర్ కంద్ కు చేరుకొన్న ప్రధాన మంత్రి
ప్రధాన మంత్రి శ్రీ నరేంద్ర మోదీ ఉజ్ బెకిస్తాన్ అధ్యక్షుడు శ్రీ శావ్ కత్ మిర్జియోయెవ్ ఆహ్వానించిన మీదట శంఘాయి సహకార సంస్థ  యొక్క దేశాధినేతల మండలి తాలూకు 22వ సమావేశాని కి హాజరవడం కోసం ఈ రోజు న సాయంత్రం పూట ఉజ్ బెకిస్తాన్ లోని సమర్ కంద్ కు చేరుకొన్నారు.
ప్రధాన మంత్రి సమర్ కంద్ కు చేరుకోవడంతోనే ఉజ్ బెకిస్తాన్ ప్రధాని శ్రీ అబ్దుల్లా అరిపొవ్ ఆయన కు ఆప్యాయం గా ఆహ్వానం పలికారు. విమానాశ్రయం లో ప్రధాన మంత్రి కి స్వాగతం పలకడం కోసం పలువురు మంత్రులు, సమర్ కంద్ ప్రాంతం గవర్నరు మరియు ఉజ్ బెకిస్తాన్ ప్రభుత్వం లోని ఇతర సీనియర్ అధికారులు కూడా విమానాశ్రయాని కి తరలివచ్చారు.
ప్రధాన మంత్రి రేపు ఉదయం, అంటే 2022 సెప్టెంబర్ 16వ తేదీ నాడు ఎస్ సిఒ సమిట్ లో పాలుపంచుకోవడం తో పాటు గా ఉజ్ బెకిస్తాన్ అధ్యక్షుని తో మరియు శిఖర సమ్మేళనాని కి హాజరు అవుతున్నటువంటి నాయకుల లో కొందరు నేతల తో ద్వైపాక్షిక సమావేశాల లో కూడా పాల్గొంటారు.(